27. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ αριθ.70 της 19 Ιαν./4 Φεβρ.1983 (ΦΕΚ Α΄18) Καθορισμός αποδοχών δημοσίων υπαλλήλων ή λειτουργών που μετεκπαιδεύονται στην αλλοδαπή. Έχοντας υπόψη: 1.Τις διατάξεις του άρθρ.13 του Νόμ.1256/1982. 2.Τη 229/23.10.1981 πράξη του Υπουργικού Συμβουλίου «για σύσταση Τριμελούς Επιτροπής από Υπουργούς». 3.Την 822/1.6.1982 πράξη της «καθορισμός αποδοχών δημοσίων υπαλλήλων ή λειτουργών που μετεκπαιδεύονται στην αλλοδαπή¨. 4.Την εισήγηση του Υπουργού Προεδρίας της Κυβέρνησης, αποφασίζει: 1.Στους δημοσίους υπαλλήλους ή λειτουργούς, που μεταβαίνουν για μετεκπαίδευση στην αλλοδαπή, καταβάλλονται διπλές αποδοχές όσο χρόνο διαρκεί το ακαδημαϊκό έτος. Οι μετεκπαιδευόμενοι υποχρεούνται στο τέλος κάθε τριμήνου να υποβάλλουν στις υπηρεσίας τους βεβαίωση του Ανώτατου Εκπαιδευτικού Ιδρύματος στο οποίο φοιτούν ότι παρακολούθησαν ανελλιπώς τα μαθήματα σ’αυτό καθώς και υπεύθυνη δήλωση του Ν.Δ.105/1969 από την οποία θα προκύπτει η παραμονή τους στη Χώρα που βρίσκεται το ΑΕΙ στο οποίο φοιτούν για το αντίστοιχο χρονικό διάστημα. 2.Στους καθηγητές των Ανωτάτων Εκπαιδευτικών Ιδρυμάτων(μέλη του ΔΕΠ) που διεξάγουν έρευνα ή σπουδές σε Ανώτατα Εκπαιδευτικά Ιδρύματα ή άλλα Ερευνητικά Κέντρα της Αλλοδαπής για χρονικό διάστημα ενός έτους, καταβάλλονται διπλές αποδοχές μόνο για τους οκτώ πρώτους μήνες της παραμονής τους στην αλλοδαπή. (Αντί για τη σελ. 358,319(α)  Σελ. 358,319(β) Τεύχος Ε63-Σελ.39 Επιμόρφωση Δημοσίων Υπαλλήλων 2.Ε.κ.25-27 Οι καθηγητές, μέλη του Δ.Ε.Π. υποχρεούνται στο τέλος κάθε τριμήνου να υποβάλλουν βεβαίωση του Ανώτατου Εκπαιδευτικού Ιδρύματος ή του Ερευνητικού Κέντρου που εργάζονται ή φοιτούν, ότι σ’αυτό το χρονικό διάστημα της εκπαιδευτικής αδείας τους πραγματοποίησαν έρευνα ή σπουδές στο συγκεκριμένο ΑΕΙ ή Ερευνητικό Κέντρο και υπεύθυνη δήλωση του Ν.Δ. 105/1969 από την οποία θα προκύπτει η παραμονή τους στη Χώρα που βρίσκεται το Α.Ε.Ι. στο οποίο φοιτούν, για το αντίστοιχο χρονικό διάστημα. 3.Στα μέλη Ε.Δ.Π. των Ανωτάτων Εκπαιδευτικών Ιδρυμάτων, που πραγματοποιούν μεταπτυχιακές σπουδές στην αλλοδαπή, καταβάλλονται διπλές αποδοχές σε δωδεκάμηνη βάση, με την προϋπόθεση ότι στο τέλος κάθε τριμήνου θα υποβάλλουν στην υπηρεσία τους: α) Βεβαίωση του Ανωτάτου Εκπαιδευτικού Ιδρύματος που φοιτούν, ότι παρακολούθησαν ανελλιπώς μαθήματα σ’αυτό, για το αντίστοιχο χρονικό διάστημα. β) Βεβαίωση του καθηγητή τους ότι εργάστηκαν μαζί του σ’ αυτό το χρονικό διάστημα, και γ) Υπεύθυνη δήλωση του Ν.Δ. 105/1969 από την οποία προκύπτει η παραμονή τους στη Χώρα που βρίσκεται το ΑΕΙ στο οποίο φοιτούν, για το αντίστοιχο χρονικό διάστημα. 4.Ολοι οι εκπαιδευόμενοι υπάλληλοι ή λειτουργοί, οφείλουν μετά την επάνοδό τους από την αλλοδαπή να επιδείξουν το διαβατήριό τους στην Υπηρεσία τους προκειμένου να διαπιστωθεί ο συνολικός χρόνος παραμονής τους εκεί. Σε περίπτωση που από αυτόν τον έλεγχο διαπιστώνεται ότι ο υπάλληλος ή ο λειτουργός κατά το διάστημα της μετεκπαίδευσής του ή της διεξαγωγής έρευνας δεν παρέμεινε στο εξωτερικό για όλο το χρονικό διάστημα που του καταβλήθηκαν διπλές αποδοχές, ή Υπηρεσία θα καταλογίζει σε βάρος του το ανάλογο ποσό που αντιστοιχεί σ’ αυτόν το χρόνο. 5.Σε καμμιά περίπτωση οι παραπάνω αποδοχές δεν επιτρέπεται να υπερβαίνουν το σύνολο των ακαθάριστων αποδοχών του Προέδρου του Αρείου Πάγου. 6.Η 822/1.6.1982 πράξη της Τριμελούς Επιτροπής Υπουργών καταργείται. 7.Αυτή η πράξη ισχύει από τη δημοσίευσή της στην Εφημερίδα της Κυβέρνησης. Σελ. 358,320(β) Τεύχος Ε63-Σελ.40 2.Ε.κ.27 Επιμόρφωση Δημοσίων Υπαλλήλων 